***«Жас математик»***

 ***«Халық пен халықты, адам мен адамды теңестіретін нәрсе — білім»***

 ***М.Әуезов***

Күні: *12.03.2016 ж.*

Пәні: *Математика*

Сыныбы: *5 «А». «Б», «В».*

**Мақсаты:**

Білімділік:  Оқушылырдың  ойлау  қабілeтін, ой ұшқырлығын, оқуға  ынтасын  арттыру;

**Дамутушылық:**   ұйымдастырушылық  қабілетін  дамыту;

**Тәрбиелік:**  оқушылырды ұйымшылдыққа,  нақты  пәнге  қызығушылыққа,  жауапкершілікке,  өзін — өзі  тәрбиелеуге  тәрбиелеу;

**Көрнекілігі:**  безендірілген зал,  нақыл  сөздер, карточкалық  тапсырмалар, логикалық  есептер, әр топқа .

**Жоспары:** Таныстыру

1. «Ғажайып жұлдыз»
2. Жұмбақтар
3. “Сиқырлы шаршы”
4. «Біліктілік» сайысы
5. «Жүйрік болсаң, озып көр!»
6. Адасқан әріптер.
7. Үй тапсырмасы
8. «Сырлы сандар әлемі»

Уа, халайық**,** Халайық!

Бәріне жар салайық,

Бүгінгі ойын төрінде,

Математика еліне, математика тіліне, есеп шешіп жарысып, шабыт тасып шалқысып, көңілді ойын жасайық!

Бүгінгі өткізілетін **«*Жас математик*»**  атты математикалық сайысына

«Қош келіпсіздер!».  Құрметті ұстаздар, көрермен қауым және тікелей осы сайысқа қатысушылар!

Біреу озса жарыста, біреу артта қалады,

Ренжімей тараса, озбағандар жарады.

Жарыс заңы ежелден, жеңімпазды анықтау,

Жеңімпаз болу шарты сол, еңбектену жалықпау.

Сәт-сапар тілеп бәріңе, сайысты біздер басталық.

Әр команданы ортаға шақырамыз.

1-топ \_\_\_\_\_\_\_\_\_\_\_\_\_\_\_\_\_, 2-топ \_\_\_\_\_\_\_\_\_\_\_\_\_\_\_\_\_, 3-топ \_\_\_\_\_\_\_\_\_\_\_\_\_\_\_\_\_.

Тақтадан  бүгінгі  кештің  жоспарымен таныс болайық.

*Ғылымдардың    патшасы   атанған,*

*Евклид, Фалес, Пифагордан бата алған*

*Төзбейтін өтірікке жалғандыққа*

*Ақыл  ойды тәртіпке келтіретін*

*Нағыз пән ғой математика, – дей келе, әр топ өздерін таныстырып кетсін.*

*1-топ \_\_\_\_\_\_\_\_\_\_\_\_\_\_, 2- топ \_\_\_\_\_\_\_\_\_\_\_\_\_\_, 3- топ \_\_\_\_\_\_\_\_\_\_\_\_\_\_\_\_\_\_.*

**І кезең.**

**«Ғажайып жұлдыз»  сайысы**

*Мықты  болсаң – алдағыны басып оз,*

*Мықты  болсаң – арттағыны  жеткізбе!*

*Мықты болсаң – тайғанама көк мұзда!*

*Мықты болсаң – бөгеттерді  бұзып өт*,  — деп  алғашқы сайысымыз  **«Ғажайып жұлдыз»  сайысына**  кезек  береміз.

 **1-жұлдыз сұрақтары:**

1. Құрамында әріптері бар өрнек қалай аталады?**Әріпті өрнек**
2. Р=2(a+b) қандай фигураның формуласы?**Төртбұрыштың периметрі**
3. 24 санының бөлгіштерін ата: **1, 2, 3,4, 6, 8, 12, 24**
4. 5 санының бөлгіштік белгісі? **0 және 5-тен аяқталса**

**2-жұлдыз сұрақтары:**

1. Құрамында әріппен белгіленген белгісіз саны бар теңдік қалай аталады?**Теңдеу**
2. S= ab қандай фигураның формуласы? **Тіктөртбұрыштың ауданы**
3. 27 санының бөлгіштерін ата: **1, 3,9, 27**
4. 9 санының бөлгіштік белгісі?  **Цифрларының қосындысы 9-ға бөлінсе**

**3-жұлдыз сұрақтары:**

1. Амалдар таңбалардан, жақшалардан және сандардан ғана құрастырылған жазуды не деп атаймыз?**Санды өрнек**
2. V=abc қандай фигураның формуласы? **Тікбұрышты параллелепипедтің көлемі**
3. 32 санының бөлгіштерін ата: **1, 2, 4, 8, 16, 32**
4. 10 санының бөлгіштік белгісі? **0 -ден аяқталса**

***ІІ кезең.***

**«Жұмбақтар»  сайысы**

*Көлден ұшты 50 қаз,
Қайтып қонды 20 қаз
Қонбады оның нешеуі,
Қане кім тез шешеді?*

*Жауабы: 30 қаз*

*6 аламаның 2-ін
Досың сұрап алады.
Айтшы сонда нешеуі
Өз қолыңда қалады.*

Жауабы: 4

*Аулада 60 үйрек,
Қорада 20 үйрек,
10 үйрек тығылды
10 үйрек жығылды,
Қалғаны неше үйрек?*

Жауабы: 70 үйрек

*11 түйе, бес жылқы.
2 сиыр, бір ешкі
2 қоян, үш түлкі,
Неше болды барлығы?*

Жауабы: 24

*Қолымда 55 алма
5-ін бердім апама,
5-ін бердім атама,
Нешеуі қалды өзімде?*

Жауабы: 45 алма

*Қанша жұмыртқа қалды?
Тауықтың біреуі
Бес балапан шығарды.
Көптен күтіп жүреді
Інім қатты қуанды.
Он жұмыртқа бастырған
Қарай алмай шаршады
Жаулығының астында
Жатыр әлі қаншауы?*

*Жауабы:*5

*Қанша жанғақ?
Портфелде әуелі
13 жаңғақ бар еді
Науат пен Маратқа
Самат пен Сағатқа
Апасына Қанаттың
Екі — екіден тараттым
Қанша жаңғақ қалғанын
Айта қойшы ал жаным*

Жауабы: 3

*Қанша кісі?
Атам, әжем, ағаммен,
Әкем, інім және мен
Анам және енесі
Енесінің бөлесі –
Отыр еді шай ішіп,
Жеңгем кірді майысып
Арқасында кіші інім
Саны қанша айта ғой
Үйдегі бар кісінің*

Жауабы: 11

**ІІІ кезең.**

**«Сиқырлы  шаршы» сайысы**

**1 топ:**

Кез келген бағыттағы сандардың қосындысы 21-ге тең болатындай етіп 3, 4, 5, 6, 8, 9 сандарымен бос торкөздерді толтыр.

**2 топ:**

Кез келген бағыттағы сандардың қосындысы 24-ке тең болатындай етіп 4,6,7,9,10,11,12 сандарымен бос торкөздерді толтыр.

**3 топ:**

Кез келген бағыттағы сандардың қосындысы 30-ға тең болатындай етіп 2, 4, 6, 8, 12, 14, 16, 18 сандарымен бос торкөздерді толтыр.

**Жауаптары:**

|  |  |  |
| --- | --- | --- |
| **10** | **3** | **8** |
| **5** | **7** | **9** |
| **6** | **11** | **4** |

|  |  |  |
| --- | --- | --- |
| **11** | **4** | **9** |
| **6** | **8** | **10** |
| **7** | **12** | **5** |

|  |  |  |
| --- | --- | --- |
| **12** | **2** | **16** |
| **14** | **10** | **6** |
| **4** | **18** | **8** |

**ІV кезең.**

**Біліктілік сайысы**–(1 ұпай) (Санға байланысты мақал- мәтелдер жалғасын тап):

1. Жеті жұрттың тілін біл,...(7 түрлі білім біл)

2.Білекті 1-ді жығар,...(Білімді 1000-ды жығар)

3. 2 жақсы қас болмақ,...(2 жаман дос болмақ)

4.100 сомың болғанша,...(100 досың болсын)

5.30 тістен шыққан сөз,..(30 елге тарайды)

6. 1 кісі қазған бұлақтан,... (1000 кісі су ішеді)

7. 30 күн оразаның,... (1 күн айты бар)

8. 1 жылы сөз,... (көп күнге азық)

9. Жерді 2 рет жыртқан,... (өнімді 2 есе алады)

10. 1 күндік жолға шықсаң,...(3 күндік азық ал)

**V кезең.**

**«Жүйрік болсаң, озып көр!» -**(1 ұпай):

1. 50 саусақ көріну үшін неше баланың қолы көрінуі керек?(5)

2. Алымы бөлімінен үлкен бөлшек? (бұрыс бөлшек)

3. Кит 250000 кг. Ол неше тонна? (250т)

4.1 минут 1 сағаттан неше минут кем? (59)

5. Барлық қабырғалары тең тіктөртбұрыш? (шаршы)

6. 3 кесіндіден құралған фигура?( үшбұрыш)

7. Үстел беті төртбұрышты, оның 1 бұрышын кесіп алсақ, неше бұрыш қалады? (5)

8. 1 жанұяның 3 ер баласы және олардың әрқайсысының қарындастары бап.Жанұяның қанша баласы бар? (4)

**VІ кезең.**

**Адасқан әріптер.** Қандай сөздер:

Нарадс, тазауй, киреш, ретм        (сандар, азайту, ширек, метр)

**VІ І кезең.**

**Үй тапсырмасы.**

**VІ ІІ кезең.**

**«Сырлы сандар әлемі»** (әр сұраққа дұрыс жауап үшін 5 ұпай):

1. Басынан аяғына төңкере жазған түрінде оқығанда өзгермейтін қандай сандарды білесіңдер?(69,619,88)
2. Бесбірліктің көмегімен 100 санын жаз: 111-11=100
3. Бес бестіктің көмегімен 100 санын жаз: 5\*5\*5-5\*5=100
4. Теңдік орындалатындай етіп амал таңбаларын қойып шық (\* / - + таңбаларын пайдаланып):
3 3 3 3 3 3 = 333\*3+3/3=1000
4 4 4 4 4 4 4 4=444+44+4+4+4=500

***Білім деген биік шың,***

***Бақытқа сені жеткізер.***

***Білім деген ақылшың***

***Қиындықтан өткізер,*** *- деп бүгінгі білім сайысын қорытындылаймыз. (Сайыс нәтижесін әділқазылар хабарлайды)*

*Омар Шораяқұлы атындағы №30 орта мектеп*

***Пәні:*** *Математика*

***Сынып:*** *5 «А». «Б», «В».*

***Тақырыбы:******«Жас математик»***

***Пән мұғалімі:*** *Басшыбаева Алима*

*2015-2016 оқу жылы*